TSR ปิดตลาดวันนี้รูดกว่า 22% หลังขึ้น XR
TSR ปิดตลาดวันนี้ราคาอยู่ที่ 6.15 บาท ลบ 1.75 บาท หรือ 22.15% สูงสุดที่ 6.30 บาท ต่ำสุดที่ 6.15 บาท มูลค่าซื้อขายที่ 15.54 ล้านบาท 
8 ธ.ค. 2558

ผู้สื่อข่าวรายงานว่า ราคาหุ้นบริษัท เธียรสุรัตน์ จำกัด (มหาชน) หรือ TSR ปิดตลาดวันนี้ราคาอยู่ที่ 6.15 บาท ลบ 1.75 บาท หรือ 22.15% สูงสุดที่ 6.30 บาท ต่ำสุดที่ 6.15 บาท มูลค่าซื้อขายที่ 15.54 ล้านบาท ขณะที่ดัชนีตลาดหุ้นไทยโดยรวมลบ 1.99%
โดยปัจจัยที่ส่งผลให้ราคาหุ้นปรับตัวลงแรงมาจากประเด็นที่บริษัทได้ขึ้นเครื่องหมาย XR (วันที่ไม่ได้รับสิทธิซื้อหลักทรัพย์แปลงสภาพ) ในวันนี้ (8 ธ.ค. 58)
อนึ่งบริษัทได้ออกและเสนอขายใบสำคัญแสดงสิทธิที่จะซื้อหุ้นสามัญของบริษัท ครั้งที่ 1 หรือ TSR-W1 จำนวนไม่เกิน 200,666,667 หน่วยให้กับผู้ถือหุ้นสามัญเดิมโดยไม่คิดมูลค่า อัตราส่วน (หุ้นเดิม : หลักทรัพย์แปลงสภาพ) 2 : 1
โดยวันกำหนดรายชื่อผู้ถือหุ้นที่ได้รับสิทธิซื้อหลักทรัพย์แปลงสภาพ (Record date) วันปิดสมุดทะเบียนเพื่อรวบรวมรายชื่อผู้ถือหุ้น 14 ธ.ค. 2558 สำหรับวันที่ไม่ได้รับสิทธิซื้อหลักทรัพย์แปลงสภาพ 8 ธ.ค. 2558 อัตราการใช้สิทธิ (ใบสำคัญแสดงสิทธิ : หุ้น) : 1 : 1 ราคาการใช้สิทธิ (บาทต่อหุ้น) : 2 อายุใบสำคัญแสดงสิทธิ 3 ปี